 KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN E PARË TË VITIT 2026  
PËR MINISTRINË E PUNËVE TË BRENDSHME
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore:
Programet për të cilat kjo ministri ka administruar fondet për 4 mujorin e parë të vitit 2026 janë:

1. Programi “Planifikim, Menaxhim, Administrim”

2. Programi “Prefekturat dhe Funksionet e Deleguara”
3. Programi “Shërbimi i Gjëndjes Civile”
4. Programi “Policia e Shtetit”  
5. Programi “Garda e Republikës”
Në programin “Policia e Shtetit”, me realizimin e fondeve me rreth 29% ndaj planit vjetor, është realizuar qëllimi i politikës së programit. Qëllimi i këtij progami është: “Lufta pa kompromis dhe ndëshkimi i ashpër penal ndaj grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.”
Qëllimi i programit realizohet nëpërmjet 4 objektivave dhe produkteve të realizuar përgjatë 4 mujorit të parë të vitit 2026, të cilat paraqiten si vijon:
Objektivi 1 “Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”. Për realizimin e objektivit kanë kontribuar produktet sa më poshtë:
· Janë kryer 12,405 Operacione policore të hetuara dhe shërbime të kryera, apo 32% e sasisë vjetore te planifikuar, me kosto faktike 4,036 milionë LEK,  

· Realizimi i 82 Operacione të posaçme Konvencionale të kryera, apo 30% e sasisë vjetore te planifikuar, realizuar me kosto faktike prej 157 milionë LEK, 

· U realizua mbrojtja e 74 personave me cilësi të veçantë, apo 32% e sasisë vjetore te planifikuar, realizuar me një kosto faktike prej 121 milionë LEK,

· Janë kryer 18 operacione ndaj ekstermistëve e grupeve terroriste, apo 32% e sasisë vjetore te planifikuar, me kosto faktike 56 milionë LEK.  

Objektivi 2 “Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”. Për realizimin e objektivit kanë kontribuar produktet sa më poshtë:

· Janë realizuar 228 shërbime nga Forcat Speciale dhe e NSH për sigurimin e Rendit Publik, apo 33% e sasisë vjetore te planifikuar realizuar me një kosto faktike prej 468 milionë LEK,

· 20 objekte dhe personalitete të siguruara, apo 31% e sasisë vjetore te planifikuar realizuar me një kosto faktike prej 145 milionë LEK,

· U kryen 2,419 shërbime të policisë rrugore në rrugët nacionale, apo 35% e sasisë vjetore te planifikuar me kosto faktike 142 milionë LEK.

Objektivi 3 “Forcimi i masave për luftën kundë krimit ndërkufitar dhe trafiqeve të paligjshme me synim rritjen e standarteve të sigurisë së kufijve sipas standarteve të BE-së dhe Kodit Schengen”. Për realizimin e objektivit kanë kontribuar këto produkte përgjatë 4 mujorit të parë të vitit 2026, të cilët konsistojnë në:

· U realizuan 20 operacione të sigurisë në kufirin blu, apo 33% e sasisë vjetore të planifikuar, realizuar me një kosto faktike prej 56 milionë LEK,

· 107 Qen policie të trajnuar në kushte shërbimi, apo 43% e sasisë vjetore te planifikuar.

Objektivi 4 “Përafrimi i standartve të shërbimeve policore me ato të BE-së ”. Për realizimin e objektivit kanë kontribuar këto produkte përgjatë 4 mujorit të parë të vitit 2026, të cilët konsistojnë në Trajnimin e  449 rekrutë në auditore dhe në terren, apo 52% e sasisë vjetore të planifikuar shoqëruar me një kosto faktike prej 149 milionë LEK.   
Programi “Garda e Republikës”, me realizimin e fondeve me rreth 28% ndaj planit vjetor, ka realizuar qëllimi e politikës së programit. Qëllimi i këtij progami është: “Të kontribuojë në përmirësimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë.” 

Qëllimi i programit realizohet nëpërmjet objektivave specifike të parashikuara dhe produkteve të realizuar përgjatë 4 mujorit të parë të vitit 2026, më specifikisht paraqitur si më poshtë:

· Është realizuar ruajtja e 149 personaliteteve VIP vendas dhe të huaj, apo100% e sasisë vjetore të planifikuar, me një kosto prej 773 milionë lekë.

Në programin “Shërbimi i Gjendjes Civile”, ka realizim të fondeve rreth 39% ndaj planit vjetor, duke realizuar kështu edhe qëllimin e politikës së programit, e cila është : “Konsolidimi i mëtejshëm të një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale.” Qëllimi i programit u realizua nëpërmjet produkteve sa më poshtë:

· Rregjistrimit të 386,785 akteve dhe dokumente të lëshuara nga shërbimi i Gjendjes Civile, apo 40% e sasisë vjetore të planifikuar, me kosto prej 250 milionë lekë.

Programi “Prefektura dhe Funksionet e Deleguara”, ka realizuar fondet për 4 mujorin e parë të vitit 2026 në masën 30%. Qëllimi i politikës së programit është: “Ndjekia e zbatimit të programit të Qeverisë në nivel vendor si përfaqësues i qeverisë”. Për realizimin e qëllimit kanë kontribuar produktet sa më poshtë:
· 5,000 akte normative të verifikuara, apo 33% e sasisë vjetore të planifikuar, realizuar me një kosto faktike prej 157 milionë LEK,
· 226 kërkesa të trajtuara për administrimin dhe mbrojtjen e tokës, apo 30% e sasisë vjetore të planifikuar, me kosto faktike prej 37 milionë LEK,
· 425 monitorime të kryera në nivel qarku nga Perfekti i Qarkut, apo 21% e sasisë vjetore të planifikuar, me kosto faktike prej 17 milionë LEK.
II. “Karakteristika kryesore të performancës së shpenzimeve”
Përgjatë 4 mujorit të parë të vitit 2026, situata në lidhje me realizimin e shpenzimeve të buxhetit, krahasuar me planin vjetor me ndryshime, sipas të dhënave nga SIFQ paraqitet si më poshtë: 
Tabela: Realizimi i shpenzimeve sipas programeve buxhetore (në mijë lekë):

Pra siç shikohet nga të dhënat e tabelës së mësipërme, Ministria e Punëve të Brendshme, për 4 mujorin e parë të vitit 2026, ka realizuar rreth 29% të planit të miratuar, realizim ky në trendin normal për periudhën. Realizimi i shpenzimeve korrente kundrejtë planit të rishikuar është 31%, ndërkohë shpenzimet kapitale paraqiten me një realizim prej rreth 20% kundrejt planit. 
Struktura e shpenzimeve për çdo program sipas ligjit të buxhetit për vitin 2026, planit të buxhetit me ndryshime për vitin 2026, si dhe realizimit të buxhetit për vitin 2026, paraqiten në tabelen e mësipërme. Duke parë strukturën e realizimit të shpenzimeve për 4 mujorin e parë të vitit 2026, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Policia e Shtetit” me 83%, ndjekur nga shpenzimet per programet “Garda e Republikës” me 7%, “Planifikim, Menaxhim dhe Administrim” me 8%,“Gjendjen Civile” me 3% dhe “Prefekturat” me 2%.
Sipas zërave përbërës të shpenzimeve, situata për 4 mujorin e parë të vitit 2026, paraqitet si më poshtë:
Tabela: Realizimi i shpenzimet sipas klasifikimit ekonomik (në mijë lekë):

Pra siç vihet re nga të dhënat realizimi i shpenzimeve korrente në total ministrie është 31% kundrejt planit vjetor të miratuar. Përqindja e realizimit tregon një zhvillim normal të realizimit të shpenzimeve si edhe produkteve për 4 mujorin e parë të vitit 2026. 
Ndryshimet e ndodhura përgjatë  4 mujorit të parë të vitit 2026 në mënyrë më të detajuar paraqiten sa vijon:
· Akordim fondi me qëllim kryerjen e pagesave për për ish funksionarët që përfitojnë pagesë pas ndërprejes së funksionit të fundit si subjekt të ligjit nr. 8097, datë 21.03.1996 “Për pensionet shtetërore suplementare të personave që kryejnë funksione kushtetuese dhe të punonjësve të shtetit”, i ndryshuar. 
· Akordim i fondit të veçantë në zbatim të udhëzimit plotësues të Ministrit të Financave, nr. 2, datë 14.01.2026, “Për zbatimin e buxhetit të vitit 2026”. 
Ndërkohë, lidhur me numrin faktik të punonjësve, nga ana e Ministrisë së punëve të Brendshme sqarohet se, diferenca me e madhe kundrejtë planit vërehet tek programi ‘Policia e Shtetit’, i cili zë dhe përqindjen më të madhe të numrit të punonjësve. Këto vakanca priten të plotësohen nga studentët që aktualisht po ndjekin kursin e Akademisë së Policisë. 
Shpenzimet për investime me financim të brendshëm dhe të huaj sipas të dhënave në tabelën e mësipërme janë realizuar në masën 20% kundrejt planit vjetor të miratuar.
Të ardhurat jashtë limitit: 
Të ardhurat jashtë limitit të realizuara nga Ministria e Punëve të Brendshme, arrijnë në total vlerën prej 21.3 milion lekë dhe janë shpenzuar për programin “Policia e Shtetit”.
III. Komente dhe rekomandime:
· Paraqitja e raportit të monitorimit për 4 mujorin e parë të vitit 2026 është bërë në përputhje me afatin e përcaktuar në udhëzimin nr. 14, datë 30.05.2023.
· Forma e paraqitjes si edhe përmbajtja e raportit janë në përputhje me përcaktimet e udhëzimit si më sipër. 
Lidhur me përmirësimin e cilësisë së përmbajtjes së raportit të monitorimit rekomandojmë:
· Paraqitjen në relacionin shoqërues të një analize me konkrete mbi shkallën e realizimit të qëllimeve dhe objektivave të politikës së secilit program nëpërmjet treguesve të performancës përkatës. 
IV. Publikimi: 
Raporti i Monitorimit për 4 mujorin e parë të vitit 2026 është publikuar në faqen zyrtare të Ministrisë së Punëve të Brendshme.
Linku: https://mb.gov.al/raporte-monitorimi-financiar/
